title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej železničnej agentúry za rozpočtový rok 2007

text:
               26.9.2009

               SK

               Úradný vestník Európskej únie

               L 255/167

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej železničnej agentúry za rozpočtový rok 2007
   (2009/667/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej železničnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0165/2009),

               1.

               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 53.

      (2)  Ú. v. EÚ C 311, 5.12.2008, s. 92.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej železničnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0165/2009),

               A.

               keďže Európsky dvor audítorov (EDA) skonštatoval, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2006 (6);

               1.

               víta skutočnosť, že zatiaľ čo vyhlásenie EDA o vierohodnosti za rok 2006 bolo čiastočne s výhradou v súvislosti s podkladovými transakciami, vyhlásenie EDA o vierohodnosti za rozpočtový rok 2007 je kladné;

               2.

               konštatuje, že z rozpočtu na rok 2007 sa agentúre poskytlo 16 645 000 EUR vo viazaných a výdavkových rozpočtových prostriedkoch;

               3.

               berie na vedomie, že agentúra vo svojej odpovedi na výročnú správu EDA za rok 2006 odhadla zvýšené náklady vyplývajúce z povinnosti pracovať v dvoch rôznych mestách – sídlo administratívy je vo Valenciennes, zatiaľ čo schôdze sa konajú v Lille – na 450 000 EUR, čo nezahŕňa nepriame náklady, ako je „premrhaný“ pracovný čas z dôvodu cestovania alebo dodatočnej administratívnej práce;

               4.

               ľutuje skutočnosť, že existencia dvoch sídel obmedzuje prácu agentúry a spôsobuje zvýšené výdavky pre európskych daňovníkov; poznamenáva, že v návrhu dohody s hostiteľským štátom sa predpokladá, že dodatočné náklady pokryje hostiteľský štát;

               5.

               víta skutočnosť, že agentúra nadviazala na kritiku EDA o chýbajúcej fyzickej inventúre jej dlhodobého majetku a že v júni 2008 vykonala fyzickú inventúru, pričom všetky časti dlhodobého majetku sú už označené a budú zaznamenané v inventúre;

               6.

               berie na vedomie kritiku EDA, že v niektorých výberových konaniach sa našli nedostatky a že agentúra ešte nedokončila postupy prijímania zamestnancov;

               7.

               vyzýva agentúru, aby splnila sľuby z odpovedí určených EDA o tom, že dokončí plný opis postupov, ktoré sa majú uplatňovať pri prijímaní zamestnancov v prvom štvrťroku 2009;

         Plánovanie a plnenie rozpočtu

               8.

               berie na vedomie, že EDA bez uvedenia výhrad do vyhlásenia o vierohodnosti upriamuje mimoriadnu pozornosť na svoje pripomienky týkajúce sa plánovania a plnenia rozpočtu;

               9.

               na základe výročnej správy EDA za rok 2006 berie na vedomie, že konečný rozpočet agentúry za rok 2007 bol vo výške 16 600 000 EUR vrátane rezervy vo výške 1 900 000 EUR; ďalej berie na vedomie, že na konci roka 2007 sa muselo zrušiť 3 400 000 EUR vrátane rezervy a že okrem toho sa do roku 2008 prenieslo 2 700 000 EUR;

               10.

               je znepokojený záverom EDA, podľa ktorého sa viac ako 35 % konečných rozpočtových prostriedkov nevyužilo, čo podľa EDA ukázalo vážne nedostatky v postupe agentúry pri plánovaní a zostavovaní rozpočtu;

               11.

               berie na vedomie, že agentúra sa vo svojich odpovediach EDA odvoláva na skutočnosť, že rozpočet na rok 2007 sa pripravoval krátko po tom, ako sa agentúra stala finančne nezávislá a nemala žiadne skúsenosti, na základe ktorých by mohla stanoviť odhady, a že bolo potrebné plánovať činnosti bez zohľadnenia rezervy, keďže nebolo jasné, či a kedy sa rezerva uvoľní;

               12.

               je znepokojený zistením EDA, že hoci plnenie rozpočtu agentúry bolo na nízkej úrovni, objem hotovosti, o ktorú žiadala a ktorú získala od Komisie, výrazne prevyšoval jej skutočné potreby hotovostných prostriedkov;

               13.

               berie na vedomie, že hotovostné prostriedky, ktoré mala agentúra k dispozícii na začiatku roka 2007, boli vo výške približne 2 300 000 EUR a že okrem toho žiadala Komisiu o 17 000 000 EUR v hotovosti, ktoré od nej aj dostala; berie na vedomie, že výška platieb v roku 2007 bola približne 12 500 000 EUR; dospel k záveru, že získané hotovostné prostriedky prevyšovali skutočné potreby hotovostných prostriedkov približne o 6 800 000 EUR;

               14.

               súhlasí so záverom EDA, že prognózy agentúry týkajúce sa hotovostných prostriedkov sa nepripravovali dôsledne, čo je v rozpore so zásadou riadneho finančného hospodárenia;

               15.

               berie na vedomie, že výkonný riaditeľ v písomnom vysvetlení určenom Európskemu parlamentu uznal, že celkový objem vyžiadanej a získanej hotovosti bol nad rámec toho, čo bolo nakoniec potrebné, a zároveň vysvetlil, že to súviselo s nízkou mierou plnenia rozpočtu a s chýbajúcimi skúsenosťami pri prognózach hotovostných potrieb;

               16.

               víta vyhlásenie výkonného riaditeľa o tom, že medzitým sa postup zhromažďovania dotácií zaktualizoval a zlepšili sa prognózy hotovostných potrieb;

               17.

               vyzýva agentúru, aby venovala osobitnú pozornosť zlepšeniu správy hotovostných prostriedkov, a to na základe článku 15 ods. 5 nariadenia (ES, Euratom) č. 2343/2002, ktoré je účinné od júla 2008 a ktoré ukladá agentúram povinnosť uplatniť dôslednú správu hotovostných prostriedkov s cieľom zabezpečiť, aby sa ich hotovostné zostatky obmedzili na riadne odôvodnené potreby;

         Následné kroky v súvislosti s udelením absolutória za rok 2006

               18.

               pripomína, že rozpočtový rok 2006 bol prvý rok, keď bola agentúra finančne nezávislá a predmetom postupu udelenia absolutória;

               19.

               pripomína, že za rok 2006 bolo vyhlásenie EDA o vierohodnosti s výhradou z dôvodu nedostatkov pri postupoch verejného obstarávania, a ľutuje, že EDA znova zistil nedostatky pri verejnom obstarávaní za rok 2007;

               20.

               berie na vedomie, že agentúra v odpovediach určených EDA uznáva, že sú ešte potrebné zlepšenia, a že pracuje na príručke pre verejné obstarávanie s cieľom štandardizovať postupy;

               21.

               poznamenáva, že rovnako ako v roku 2006, aj teraz EDA kritizoval nedostatky v plnení rozpočtu, najmä vysokú mieru prenesených rozpočtových prostriedkov;

               22.

               vyzýva agentúru, aby sa usilovala o zvýšenie miery plnenia rozpočtu a aby podala informácie o prijatých opatreniach a dosiahnutých výsledkoch v správe o rozpočtovom a finančnom hospodárení za rok 2008;

               23.

               naliehavo vyzýva Komisiu, aby zabezpečila, že agentúra bude v budúcnosti zachovávať prísnu finančnú disciplínu a pracovať vždy v rámci schváleného rozpočtu;

               24.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).

      (1)  Ú. v. EÚ C 278, 31.10.2008, s. 53.

      (2)  Ú. v. EÚ C 311, 5.12.2008, s. 92.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 209.

      (7)  Pozri stranu 206 tohto úradného vestníka.


title: Rozhodnutie Európskeho parlamentu a Rady (EÚ) 2017/341 zo 14. decembra 2016 o mobilizácii Európskeho fondu na prispôsobenie sa globalizácii na základe žiadosti Španielska – EGF/2016/004 ES/Comunidad Valenciana automotive

text:
               28.2.2017

               SK

               Úradný vestník Európskej únie

               L 50/51

         ROZHODNUTIE EURÓPSKEHO PARLAMENTU A RADY (EÚ) 2017/341
   zo 14. decembra 2016
   o mobilizácii Európskeho fondu na prispôsobenie sa globalizácii na základe žiadosti Španielska – EGF/2016/004 ES/Comunidad Valenciana automotive
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (2), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začleňovaní do trhu práce.

               (2)

               Ako sa stanovuje v článku 12 nariadenia Rady (EÚ, Euratom) č. 1311/2013 (3), EGF nesmie prekročiť maximálnu ročnú sumu 150 miliónov EUR (v cenách z roku 2011).

               (3)

               Španielsko predložilo 21. júna 2016 žiadosť o mobilizáciu prostriedkov z EGF v súvislosti s prepúšťaním v 29 podnikoch automobilového priemyslu na svojom území. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)

               V súlade s článkom 4 ods. 2 nariadenia (EÚ) č. 1309/2013 sa žiadosť Španielska považuje za prijateľnú, keďže prepúšťanie má vážny dosah na zamestnanosť a miestne, regionálne a celoštátne hospodárstvo.

               (5)

               Preto by sa v súvislosti so žiadosťou predloženou Španielskom mal mobilizovať EGF s cieľom poskytnúť finančný príspevok vo výške 856 800 EUR.

               (6)

               S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

         PRIJALI TOTO ROZHODNUTIE:
   Článok 1
   V rámci všeobecného rozpočtu Únie na rozpočtový rok 2016 sa mobilizuje Európsky fond na prispôsobenie sa globalizácii s cieľom poskytnúť sumu 856 800 EUR vo forme viazaných a platobných rozpočtových prostriedkov.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 14. decembra 2016.

      V Štrasburgu 14. decembra 2016

            Za Európsky parlament

            predseda

         M. SCHULZ

            Za Radu

            predseda

         I. KORČOK

      (1)  Ú. v. EÚ L 347, 20.12.2013, s. 855.

      (2)  Ú. v. EÚ C 373, 20.12.2013, s. 1.

      (3)  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).


title: Rozhodnutie Rady z 29. septembra 2000 o systéme vlastných zdrojov Európskych spoločenstiev

text:
Dôležité právne oznámenie

|

32000D0597

Úradný vestník L 253 , 07/10/2000 S. 0042 - 0046

		Rozhodnutie Radyz 29. septembra 2000o systéme vlastných zdrojov Európskych spoločenstiev(2000/597/ES, Euratom)RADA EURÓPSKEJ ÚNIE,so zreteľom na Zmluvu o založení Európskeho hospodárskeho spoločenstva a najmä na jej článok 269,so zreteľom na Zmluvu o založení Európskeho spoločenstva pre atómovú energiu a najmä na jej článok 173,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Dvora audítorov [3],so zreteľom na stanovisko Hospodárskeho a sociálneho výboru [4],keďže:(1) Zasadnutie Európskej rady v Berlíne 24. a 25. marca 1999 prijalo, okrem iného, záver, že systém vlastných zdrojov spoločenstiev by mal byť spravodlivý, transparentný, finančne efektívny, jednoduchý a založený na kritériách, ktoré najlepšie vyjadrujú schopnosť každého členského štátu prispievať.(2) Systém vlastných zdrojov spoločenstiev musí zabezpečiť primerané zdroje pre systematický rozvoj politík spoločenstiev a musí podliehať potrebe prísnej rozpočtovej disciplíny.(3) Je vhodné, aby sa pre účely rozpočtu Európskej únie a vlastných zdrojov spoločenstiev používali najkvalitnejšie údaje. Používanie európskeho systému integrovaných ekonomických účtov (ďalej len "ESA 95") v súlade s nariadením Rady (ES) č. 2223/96 [5] zlepší kvalitu zisťovania údajov národných účtov.(4) Je vhodné používať najnovšie štatistické koncepcie pre účely vlastných zdrojov a podľa toho definovať hrubý národný produkt (HNP), ktorý sa pre tieto účely rovná národnému dôchodku (ND), ako stanovila Komisia pri používaní ESA 95 v súlade s nariadením (ES) č. 2223/96.(5) Okrem toho, je vhodné, ak by modifikácie ESA 95 viedli k významným zmenám v ND, ako to stanovila Komisia v súlade s nariadením (ES) č. 2223/96, aby Rada rozhodla, či tieto modifikácie platia pre účely vlastných zdrojov.(6) Podľa rozhodnutia Rady 94/728/ES, Euratom z 31. októbra 1994 o systéme vlastných zdrojov Európskych spoločenstiev [6], maximálna úroveň vlastných zdrojov pre rok 1999 bola stanovená na 1,27 % HNP spoločenstiev v trhových cenách a na čiastky za záväzky bola vyhradená celková maximálna hodnota rovnajúca sa 1,335 % HNP spoločenstiev.(7) Je vhodné prijať tieto maximálne hodnoty vyjadrené ako percentá HNP, aby zostal nezmenený objem finančných zdrojov, ktorý je daný spoločenstvám k dispozícii, a to stanovením vzorca na určenie nových maximálnych hodnôt vo vzťahu k HNP tak, ako je definovaný pre súčasné účely, ktoré by sa mali používať po tom, čo toto rozhodnutie nadobudne účinnosť.(8) Je vhodné, aby sa táto metóda použila aj v budúcnosti, keď sa bude meniť ESA 95, čo môže mať účinok na úroveň HNP.(9) Aby aj naďalej pokračoval proces zohľadňovania schopnosti každého štátu prispievať do systému vlastných zdrojov a proces úpravy regresívnych aspektov súčasného systému pre najmenej prosperujúce členské štáty, bol na zasadnutí Európskej rady v Berlíne 24. a 25. marca 1999 sa prijatý záver, že finančné pravidlá únie sa zmenia a doplnia takto:- maximálna miera požiadavky na zdroje DPH by sa znížila z 1 % na 0,75 % v roku 2002 a 2003 a na 0,50 % od roku 2004,- základ dane z pridanej hodnoty členského štátu by sa aj naďalej obmedzil na 50 % HNP daného členského štátu.(10) Európska rada z 24. a 25. marca 1999 prijala záver, že je vhodné prispôsobiť sumu, ktorú si ponechajú členské štáty tak, aby vykryla náklady, ktoré sa vzťahujú na výber v súvislosti s takzvanými tradičnými vlastnými zdrojmi zaplatenými do rozpočtu Európskej únie.(11) Rozpočtové schodky by mali byť upravené tak, aby neovplyvňovali vlastné zdroje, ktoré sú k dispozícii pre politiky spoločenstva a mali by sa riešiť vo vhodnej miere, pomocou výdavkovej politiky.(12) Európska Rada z 24. a 25. marca 1999 prijala záver, že spôsob výpočtu korekcií rozpočtových schodkov v prospech Spojeného kráľovstva, ako je definovaný v rozhodnutí 88/376/EHS, Euratom [7] a potvrdený v rozhodnutí 94/728/ES, Euratom, by nemal zahŕňať neočakávané príjmy vyplývajúce zo zmien vo finančných systémoch a z budúceho rozšírenia. Následne, v čase rozširovania, sa prostredníctvom úpravy znížia "celkové pridelené výdavky" o sumu rovnajúcu sa ročným predvstupovým výdavkom v pristupujúcich krajinách a tak sa zabezpečí, že výdavok, ktorý je nezmenšený, takým aj zostane.(13) Pre účely zrozumiteľnosti sa zjednodušil popis výpočtu korekcie, ktorá bola poskytnutá Spojenému kráľovstvu vzhľadom na rozpočtové schodky. Toto zjednodušenie nemá žiadny dosah na určenie sumy tejto korekcie poskytnutej Spojenému kráľovstvu.(14) Európska Rada z 24. a 25. marca 1999 prijala záver, že financovanie korekcie rozpočtových schodkov v prospech Spojeného kráľovstva by sa malo modifikovať tak, aby sa Rakúsku, Nemecku, Holandsku a Švédsku umožnilo v ich finančnom podiele zníženie na 25 % normálneho podielu.(15) Finančná rezerva, ďalej uvádzaná ako "EAGGF finančná rezerva", rezerva na financovanie Pôžičkového záručného fondu a rezerva pre mimoriadnu pomoc v nečlenských krajinách sú zahrnuté v osobitných ustanoveniach.(16) Pred 1. januárom 2006 by Komisia mala vykonať všeobecnú previerku fungovania systému vlastných zdrojov, spolu s predložením vhodných návrhov, ak je to potrebné, vo svetle všetkých relevantných faktorov vrátane účinkov rozšírenia na financovanie rozpočtu Európskej únie, možnosti modifikácie štruktúry vlastných zdrojov tým, že sa vytvoria nové, autonómne vlastné zdroje a korekcie rozpočtových schodkov poskytnutých Spojenému kráľovstvu ako aj poskytnutia úľavy vo financovaní rozpočtového schodku Rakúsku, Nemecku, Holandsku a Švédsku v prospech Spojeného kráľovstva.(17) Musí sa ustanoviť zabezpečenie prechodu zo systému zavedeného v rozhodnutí 94/728/ES, Euratom na systém vyplývajúci z tohto rozhodnutia.(18) Európska Rada z 24. a 25. marca 1999 prijala záver, že toto rozhodnutie by malo nadobudnúť účinnosť dňa 1. januára 2002,STANOVILA TIETO USTANOVENIA A ODPORÚČA, ABY ICH ČLENSKÉ ŠTÁTY PRIJALI:Článok 1Spoločenstvám sa pridelia vlastné zdroje v súlade s pravidlami stanovenými v týchto článkoch, aby sa zabezpečilo, v súlade s článkom 269 Zmluvy o založení Európskeho spoločenstva (ďalej len "Zmluva o ES") a článkom 173 Zmluvy o založení Európskeho spoločenstva atómovej energie (ďalej len "Zmluva o Euratom") financovanie rozpočtu Európskej únie.Bez toho, aby boli dotknuté ostatné príjmy, rozpočet Európskej únie sa bude celý financovať z vlastných zdrojov spoločenstiev.Článok 21. Príjem z nižšie uvedeného tvorí vlastné zdroje, ktoré vstupujú do rozpočtu Európskej únie:a) odvody, odmeny, dodatočné alebo kompenzačné sumy, dodatočné sumy alebo faktory a ostatné poplatky stanovené alebo, ktoré stanovia, inštitúcie spoločenstiev s ohľadom na obchodovanie s nečlenskými krajinami v rámci spoločnej poľnohospodárskej politiky a taktiež príspevky a ostatné poplatky stanovené v rámci spoločnej organizácie trhov s cukrom,b) poplatky v rámci spoločného colného sadzobníka a ostatné poplatky stanovené, alebo ktoré stanovia inštitúcie spoločenstiev s ohľadom na obchodovanie s nečlenskými krajinami a clá z produktov prichádzajúcich na základe Zmluvy o založení Európskeho spoločenstva pre uhlie a oceľ,c) používanie jednotnej sadzby platnej pre všetky členské štáty na harmonizované vymeriavacie základy DPH určené podľa pravidiel spoločenstva. Vymeriavací základ, ktorý je treba brať do úvahy pre tieto účely nepresiahne 50 % HNP pre každý členský štát, tak ako je definované v odseku 7,d) aplikácia sadzby – ktorá sa má určiť podľa rozpočtového postupu vo svetle celkovej sumy všetkých ostatných príjmov – na sumu hrubých národných produktov všetkých členských štátov.2. Príjem odvodený z každého nového poplatku zavedeného v rámci spoločnej politiky, v súlade so Zmluvou o založení ES alebo Zmluvou o Euratom, za predpokladu, že sa dodržal postup uvedený v článku 269 Zmluvy o ES alebo v článku 173 Zmluvy o Euratom, taktiež tvorí vlastné zdroje vstupujúce do rozpočtu Európskej únie.3. Členské štáty si ponechajú, prostredníctvom nákladov na výber, 25 % zo súm uvádzaných v odseku 1 písm. a) a b), ktoré sa určia po 31. decembri 2000.4. Jednotná sadzba uvádzaná v odseku 1 písm. c) bude zodpovedať sadzbe vyplývajúcej z rozdielu medzi:a) maximálnou sadzbou "rate of call" zdrojov DPH, ktorá je stanovená na0,75 % v roku 2002 a 2003,0,50 % od roku 2004ab) sadzbou ("zmrazenou sadzbou") rovnajúcou sa podielu medzi kompenzačnou sumou uvádzanou v článku 4 a súčtom vymeriavacích základov DPH (stanovených v súlade s odsekom 1 písm. c)) všetkých členských štátov, berúc do úvahy skutočnosť, že Spojené kráľovstvo je oslobodené od financovania svojej korekcie a že podiel Rakúska, Nemecka, Holandska a Švédska na financovaní korekcie Spojeného kráľovstva sa znížil na jednu štvrtinu svojej zvyčajnej hodnoty.5. Sadzba stanovená podľa odseku 1 písm. d) platí na HNP každého členského štátu.6. Ak sa na začiatku finančného roka neprijme rozpočet, zostáva v platnosti predchádzajúca jednotná sadzba DPH a sadzba používaná pri hrubých národných produktoch členských štátov, bez toho, aby boli dotknuté ustanovenia prijaté v súlade s článkom 8 ods. 2 týkajúce sa EAGGF finančnej rezervy, rezervy na financovanie Pôžičkového záručného fondu a rezervy pre mimoriadnu pomoc v tretích krajinách a to pokiaľ nenadobudnú účinnosť nové sadzby.7. Na účely používania tohto rozhodnutia, HNP znamená ND pre daný rok v trhových cenách, tak ako to stanovila Komisia pri používaní ESA 95 v súlade s nariadením (ES) č. 2223/96.Ak by modifikácie ESA 95 viedli k významným zmenám v ND, ako to stanovila Komisia, Rada, konajúca jednohlasne na základe návrhu Komisie a po konzultáciách s Európskym parlamentom, rozhodne či tieto modifikácie budú platiť pre účely tohto rozhodnutia.Článok 31. Celková suma vlastných zdrojov pridelená spoločenstvám na krytie čiastok, ktoré je treba zaplatiť, nesmie prekročiť určité percento z celkových hrubých národných produktov členských štátov. Toto percento, vyjadrené na dve desatinné miesta, vypočíta v decembri 2001 Komisia podľa tohto vzorca:+++++ TIFF +++++2. Pri čiastkach za záväzky, ktoré sú súčasťou všeobecného rozpočtu Európskej únie musí byť zachovaný systematický postup, ktorého výsledkom bude celková suma, ktorá nepresiahne určité percento celkových hrubých národných produktov členských štátov. Toto percento, vyjadrené na dve desatinné miesta, vypočíta v decembri 2001 Komisia podľa tohto vzorca:+++++ TIFF +++++Zachová sa systematický podiel medzi čiastkami za záväzky a čiastkami na zaplatenie, aby sa zaručila ich kompatibilita a aby sa zabezpečilo, že maximálne hodnoty podľa odseku 1 sa v nasledujúcich rokoch rešpektujú.3. Komisia oznámi orgánu pre rozpočet nové maximálne hodnoty pre vlastné zdroje do 31. decembra 2001.4. Podľa metódy popísanej v odseku 1 a 2 sa postupuje v prípade modifikácií ESA 95, ktoré vedú k zmenám na úrovni HNP.Článok 4Spojenému kráľovstvu sa udelí korekcia s ohľadom na rozpočtové schodky.Táto korekcia sa stanoví takto:a) Vypočíta sa rozdiel v predchádzajúcom finančnom roku medzi:- percentuálnym podielom Spojeného kráľovstva v súčte neobmedzených vymeriavacích základov DPH a- percentuálnym podielom Spojeného kráľovstva v celkových pridelených výdavkochb) takto získaný rozdiel sa vynásobí celkovými pridelenými výdavkami,c) výsledok z písm. b) sa vynásobí koeficientom 0,66,d) od výsledku podľa písm. c) sa odpočítajú následky vyplývajúce pre Spojené kráľovstvo z prechodu na obmedzenú DPH a platby uvádzané v článku 2 ods. 1 písm. d), hlavne rozdiel medzi:- tým, čo by malo Spojené kráľovstvo zaplatiť za sumy financované zo zdrojov, na ktoré sa odvoláva článok 2 ods. 1 písm. c) a d), ak by sa jednotná sadzba používala na neobmedzené základy DPH a- platbami Spojeného kráľovstva podľa článku 2 ods. 1 písm. c) a d),e) od roku 2001 sa od výsledku podľa písm. d) odpočítajú čisté zisky Spojeného kráľovstva vyplývajúce zo zvýšenia percenta zdrojov, na ktoré sa odvoláva článok 2 ods. 1 písm. a) a b), ktoré si ponechajú členské štáty, aby kryli náklady výberu a ostatné príbuzné náklady,f) v čase každého rozširovania Európskej únie sa vypočíta úprava výsledku podľa písm. e) tak, aby sa znížila kompenzácia, čím sa zabezpečí, že výdavok, ktorý sa neznížil pred rozšírením, zostane neznížený aj po rozšírení. Táto úprava sa urobí tak, že sa zmenší celkový pridelený výdavok o sumu rovnajúcu sa ročnému predvstupovému výdavku v pristupujúcich krajinách. Všetky takto vypočítané sumy sa prenesú do nasledujúcich rokov a budú sa upravovať ročne, použijúc deflátor euro HNP, ktorý sa používa na prispôsobenie Finančného výhľadu.Článok 51. Náklady na korekciu ponesú ostatné členské štáty v súlade s týmto systémom:Rozdelenie nákladov sa najprv vypočíta podľa referencie na podiel každého členského štátu na platbách, na ktoré sa odvoláva článok 2 ods. 1 písm. d), okrem Spojeného kráľovstva; potom sa upraví tak, aby sa obmedzil finančný podiel Rakúska, Nemecka, Holandska a Švédska na jednu štvrtinu ich zvyčajného podielu vyplývajúceho z tohto výpočtu.2. Spojenému kráľovstvu sa poskytne korekcia tým, že sa zníži jeho čiastka vyplývajúca z použitia článku 2 ods. 1 písm. c) a d). Náklady, ktoré nesú ostatné členské štáty sa pridajú k ich čiastkam vyplývajúcim z použitia článku 2 ods. 1 písm. c) a d)pre každý členský štát.3. Komisia vykoná prepočty požadované pri používaní článku 4 a tohto článku.4. Ak sa neprijal rozpočet na začiatku finančného roku, korekcia poskytnutá Spojenému kráľovstvu a náklady, ktoré nesú ostatné členské štáty zostávajú v platnosti tak, ako boli zahrnuté do posledného prijatého rozpočtu.Článok 6Príjem, na ktorý sa odvoláva článok 2, sa použije bez rozdielu na financovanie všetkých výdavkov vstupujúcich do rozpočtu. Príjem potrebný na úplné alebo čiastočné krytie EAGGF finančnej rezervy, rezervy na financovanie Pôžičkového záručného fondu a rezervy na mimoriadnu pomoc v tretích krajinách zahrnuté v rozpočte sa nebude od členských štátov požadovať, pokiaľ sa nevyužijú rezervy.. Ustanovenia na fungovanie týchto rezerv sa príjmu podľa potreby a v súlade s článkom 8 ods. 2Článok 7Každý prebytok v príjmoch spoločenstiev voči celkovým skutočným výdavkom počas finančného roka sa prenesie do nasledujúceho finančného roka.Každý prebytok vytvorený presunom z kapitol EAGGF záručnej sekcie alebo prebytok zo záručného fondu vznikajúci z externých opatrení a prevedený na účet príjmov v rozpočte, sa považuje za tvoriaci vlastné zdroje.Článok 81. Vlastné zdroje spoločenstiev, na ktoré sa odvoláva článok 2 ods. 1 písm. a) a b) vyzbierajú členské štáty v súlade s národnými ustanoveniami uloženými v zákone, nariadení alebo správnom opatrení, ktoré sa príjme ak je to potrebné tak, aby spĺňalo požiadavky predpisov spoločenstva.Komisia v pravidelných intervaloch preskúma národné ustanovenia, ktoré jej oznámia členské štáty, zašle členským štátom úpravy, ktoré považuje za potrebné, aby sa zabezpečil ich súlad s predpismi spoločenstva a podá správu orgánu, ktorý zodpovedá za rozpočet.Členské štáty dajú Komisii k dispozícii zdroje uvedené v článku 2 ods. 1 písm. a) až d).2. Bez toho, aby bol dotknutý audit účtov a kontroly ich zákonnosti a pravidelnosti, ako je stanovené v článku 248 Zmluvy o založení ES a článku 160C Zmluvy o Euratom, takýto audit a kontrola, ktorá sa týka najmä spoľahlivosti a účinnosti národných systémov a postupov na určenie základu pre vlastné zdroje akumulované z DPH a HNP a bez toho, aby boli dotknuté inšpekčné systémy podľa článku 279 písm. c) Zmluvy o založení ES a článku 183 písm. c) Zmluvy o Euroatom, Rada konajúca jednomyseľne na základe návrhu Komisie a po konzultácii s Európskym parlamentom, prijme ustanovenia potrebné na uplatňovanie tohto rozhodnutia a na umožnenie kontroly výberu, umožnenie prístupu komisie a platbu príjmov, na ktoré sa odvolávajú články 2 a 5.Článok 9Do 1. januára 2006 Komisia vykoná všeobecnú previerku systému vlastných zdrojov ktorej súčasťou budú, ak to bude potrebné, vhodné návrhy pri zohľadnení všetkých príslušných faktorov, vrátane účinkov rozširovania na financovanie rozpočtu, možnosti modifikovať štruktúru vlastných zdrojov vytvorením nových autonómnych vlastných zdrojov a korekcie rozpočtových schodkov poskytnutých Spojenému kráľovstvu ako aj poskytnutia úľavy Rakúsku, Nemecku, Holandsku a Švédsku, podľa článku 5 ods. 1Článok 101. Generálny tajomník Rady upovedomí členské štáty o tomto rozhodnutí a rozhodnutie sa uverejní v Úradnom vestníku Európskych spoločenstiev.Členské štáty bezodkladne upovedomia generálneho tajomníka Rady o ukončení postupov na prijatie tohto rozhodnutia podľa ich ústavných požiadaviek.Toto rozhodnutie nadobúda účinnosť prvý deň mesiaca nasledujúceho po prijatí posledného upovedomenia, na ktoré sa odvoláva druhý pododsek. Do platnosti vstúpi 1. januára 2002 okrem článku 2 ods. 3 a článku 4, ktoré vstúpia do platnosti 1. januára 2001.2. a) V závislosti na písm. b), k 1. januáru 2002 sa ruší rozhodnutie 94/728/ES. Všetky odkazy na rozhodnutie Rady z 21. apríla 1970 o nahradení finančných príspevkov z členských štátov vlastnými zdrojmi spoločenstva [8], na rozhodnutie Rady 85/257/EHS, Euratom zo 7. mája 1985 o systéme vlastných zdrojov spoločenstiev [9], na rozhodnutie 88/376/EHS, Euratom alebo na rozhodnutie 94/728/ES, Euratom sa vykladajú ako odkazy na toto rozhodnutie.b) Články 2, 4 a 5 rozhodnutí 88/376/EHS, Euratom a 94/728/ES, Euratom platia aj naďalej pri výpočte a úpravách príjmov akumulovaných z aplikácie jednotnej sadzby, platnej pre všetky členské štáty na základ DPH určenej jednotným spôsobom a limitovanej na interval medzi 50 % a 55 % HNP každého členského štátu v závislosti na príslušnom roku a pri výpočte korekcie rozpočtových schodkov poskytnutých Spojenému kráľovstvu na roky 1988 až 2000.c) V prípade súm, ktoré sú uvádzané v článku 2 ods. 1 písm. a) a b), ktoré členské štáty mali dať k dispozícii do 28. februára 2001 v súlade s príslušnými predpismi spoločenstva, si členské štáty aj naďalej ponechajú 10 % z týchto súm prostredníctvom nákladov na výbery.V Bruseli 29. septembra 2000Za RadupredsedaL. Fabius[1] Ú. v. ES C 274 E, 28.9.1999, s. 39.[2] Stanovisko doručené 17. novembra 1999 (Ú. v. ES C 189, 7.7. 2000, s. 79).[3] Ú. v. ES C 310, 28.10.1999, s. 1.[4] Ú. v. ES C 368, 20.12.1999, s. 16.[5] Ú. v. ES L 310, 30.11.1996, s. 1. Nariadenie naposledy zmenené a doplnené v nariadení (ES) č. 448/98 (Ú. v. ES L 58, 27.2.1998, s. 1).[6] Ú. v. ES L 293, 12.11.1994, s. 9.[7] Ú. v. ES L 185, 15.7.1988, s. 24.[8] Ú. v. ES L 94, 28.4.1970, s. 19.[9] Ú. v. ES L 128, 14.5.1985, s. 15. Rozhodnutie zrušené v rozhodnutí 88/376/EHS, Euratom.--------------------------------------------------


title: 2005/831/ES: Rozhodnutie Európskej centrálnej banky zo  17. novembra 2005  o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami zúčastnených členských štátov  (ECB/2005/11)

text:
               26.11.2005

               SK

               Úradný vestník Európskej únie

               L 311/41

      ROZHODNUTIE EURÓPSKEJ CENTRÁLNEJ BANKY

   zo 17. novembra 2005
   o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami zúčastnených členských štátov
   (ECB/2005/11)
   (2005/831/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 33,
   keďže:

               (1)

               S cieľom umožniť prideľovanie finančných prostriedkov do rezervy na krytie kurzového a úrokového rizika a rizika spojeného s cenou zlata je potrebné prepracovať rozhodnutie ECB/2002/9 z 21. novembra 2002 o rozdeľovaní príjmu Európskej centrálnej banky z eurobankoviek v obehu medzi národnými centrálnymi bankami účastníckych členských štátov (1). Z prevádzkových dôvodov je okrem toho vhodnejšie, aby sa príjem Európskej centrálnej banky (ECB) z eurobankoviek v obehu rozdeľoval len raz za každý finančný rok, a nie za každý štvrťrok.

               (2)

               Rozhodnutie ECB/2001/15 zo 6. decembra 2001 o vydaní eurobankoviek (2) ustanovuje prideľovanie eurobankoviek v obehu národným centrálnym bankám (NCB) v pomere k ich splateným podielom na základnom imaní ECB. Podľa článku 4 rozhodnutia ECB/2001/15 a prílohy k tomuto rozhodnutiu sa ECB prideľuje 8 % z celkovej hodnoty eurobankoviek v obehu. ECB má pohľadávky vnútri Eurosystému voči NCB v hodnote rovnajúcej sa hodnote ňou vydaných eurobankoviek, a to v pomere k ich podielom podľa kľúča upísaného základného imania.

               (3)

               Na základe článku 2 ods. 2 rozhodnutia ECB/2001/16 zo 6. decembra 2001 o alokácii menového príjmu národných centrálnych bánk zúčastnených členských štátov z hospodárskeho roka 2002 (3) sa stav eurobankoviek v obehu vnútri Eurosystému úročí referenčnou sadzbou. Podľa článku 2 ods. 3 rozhodnutia ECB/2001/16 sa tieto úroky uhrádzajú platbami prostredníctvom TARGET-u.

               (4)

               V odôvodnení 6 rozhodnutia ECB/2001/16 sa uvádza, že príjem vznikajúci ECB pri úročení jej pohľadávok vnútri Eurosystému voči NCB, týkajúcich sa jej podielu z eurobankoviek v obehu, by sa mal v zásade rozdeliť medzi NCB v súlade s rozhodnutiami Rady guvernérov v pomere k ich podielom podľa kľúča upísaného základného imania v tom istom finančnom roku, v ktorom vzniká.

               (5)

               Pri rozdeľovaní príjmu, ktorý ECB vzniká pri úročení pohľadávok vnútri Eurosystému voči NCB, týkajúcich sa jej podielu z eurobankoviek v obehu, by ECB mala prihliadnuť na odhad svojho hospodárskeho výsledku za rok, pričom tento odhad náležite zohľadní potreby pridelenia finančných prostriedkov do rezervy na krytie kurzového a úrokového rizika a rizika spojeného s cenou zlata, ako aj dostupnosť rezerv, ktoré sa môžu uvoľniť na vyrovnanie predpokladaných výdavkov.

               (6)

               Pri určovaní výšky čistého zisku ECB, ktorý sa má previesť do všeobecného rezervného fondu podľa článku 33.1 štatútu, by Rada guvernérov mala zohľadniť, že časť tohto zisku, ktorá zodpovedá príjmu z eurobankoviek v obehu, by sa mala v plnej výške rozdeliť medzi NCB,

         ROZHODLA TAKTO:
   Článok 1
   Vymedzenie pojmov
   Na účely tohto rozhodnutia:

               a)

               „zúčastnenými členskými štátmi“ sa rozumejú členské štáty, ktoré prijali euro v súlade so Zmluvou o založení Európskeho spoločenstva;

               b)

               „národnými centrálnymi bankami“ sa rozumejú národné centrálne banky zúčastnených členských štátov;

               c)

               „stavom eurobankoviek v obehu vnútri Eurosystému“ sa rozumejú pohľadávky a záväzky vznikajúce medzi národnou centrálnou bankou a ECB a medzi národnou centrálnou bankou a ostatnými národnými centrálnymi bankami v dôsledku uplatnenia článku 4 rozhodnutia ECB/2001/15;

               d)

               „príjmom ECB z eurobankoviek v obehu“ sa rozumie príjem ECB vznikajúci z úročenia jej pohľadávok vnútri Eurosystému voči národným centrálnym bankám, týkajúcich sa jej podielu z eurobankoviek v obehu v dôsledku uplatnenia článku 2 rozhodnutia ECB/2001/16.

         Článok 2
   Dočasné rozdeľovanie príjmu ECB z eurobankoviek v obehu
   1.   Príjem ECB z eurobankoviek v obehu je splatný v plnej výške národným centrálnym bankám v tom istom finančnom roku, v ktorom vznikol, a rozdeľuje sa medzi NCB v pomere k ich splateným podielom na upísanom základnom imaní ECB.
   2.   ECB rozdeľuje medzi NCB svoj príjem z eurobankoviek v obehu, ktorý dosiahne v každom finančnom roku, k druhému pracovnému dňu nasledujúceho roku.
   3.   Výška príjmu ECB z eurobankoviek v obehu sa môže znížiť v súlade s rozhodnutím Rady guvernérov ECB na základe štatútu, pokiaľ ide o náklady vynaložené ECB na vydanie eurobankoviek a manipuláciu s nimi.
   Článok 3
   Odchýlka z článku 2
   Odlišne od článku 2:

               1.

               Rada guvernérov rozhodne pred koncom finančného roku, že nerozdelí časť príjmu ani celý príjem ECB z eurobankoviek v obehu v súlade s článkom 2 v rozsahu potrebnom na zabezpečenie toho, aby výška rozdeleného príjmu nepresiahla čistý zisk ECB za príslušný rok, ak Rada guvernérov na základe odôvodneného odhadu vypracovaného Výkonnou radou očakáva, že ECB vykáže nižšiu celkovú ročnú stratu alebo dosiahne nižší celkový ročný čistý zisk, ako je odhadnutá výška jej príjmu z eurobankoviek v obehu.

               2.

               Rada guvernérov môže pred koncom finančného roku rozhodnúť, že prevedie časť príjmu alebo celý príjem ECB z eurobankoviek v obehu do rezervy na krytie kurzového a úrokového rizika a rizika spojeného s cenou zlata.

         Článok 4
   Záverečné ustanovenia
   1.   Rozhodnutie ECB/2002/9 sa zrušuje. Odkazy na zrušené rozhodnutie sa považujú za odkazy na toto rozhodnutie.
   2.   Toto rozhodnutie nadobúda účinnosť prvým dňom po jeho prijatí.

      Vo Frankfurte nad Mohanom 17. novembra 2005

            Prezident ECB

         Jean-Claude TRICHET

      (1)  Ú. v. ES L 323, 28.11.2002, s. 49.

      (2)  Ú. v. ES L 337, 20.12.2001, s. 52. Rozhodnutie naposledy zmenené a doplnené rozhodnutím ECB/2004/9 (Ú. v. EÚ L 205, 9.6.2004, s. 17).

      (3)  Ú. v. ES L 337, 20.12.2001, s. 55. Rozhodnutie zmenené a doplnené rozhodnutím ECB/2003/22 (Ú. v. EÚ L 9, 15.1.2004, s. 39).


title: 2013/607/EÚ: Rozhodnutie Európskeho parlamentu zo 17. apríla 2013 o účtovnej závierke Európskeho policajného úradu za rozpočtový rok 2011

text:
               16.11.2013

               SK

               Úradný vestník Európskej únie

               L 308/318

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskeho policajného úradu za rozpočtový rok 2011
   (2013/607/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2011 spolu s odpoveďami úradu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0083/2013),

               1.

               schvaľuje účtovnú závierku Európskeho policajného úradu za rozpočtový rok 2011;

               2.

               poveruje svojho predsedu, aby postúpil toto rozhodnutie riaditeľovi Európskeho policajného úradu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 187.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 121, 15.5.2009, s. 37.

      (5)  Ú. v. ES L 357, 31.12.2002, s. 72.


title: Rozhodnutie Rady zo  17. marca 2008 , ktorým sa vymenováva jeden člen riadiacej rady Európskej chemickej agentúry

text:
               19.3.2008

               SK

               Úradný vestník Európskej únie

               C 73/23

      ROZHODNUTIE RADY

   zo 17. marca 2008,
   ktorým sa vymenováva jeden člen riadiacej rady Európskej chemickej agentúry
   (2008/C 73/06)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Článok 79 nariadenia (ES) č. 1907/2006 ustanovuje, že Rada by mala za členov riadiacej rady Európskej chemickej agentúry vymenovať jedného zástupcu z každého členského štátu.

               (2)

               Rozhodnutím zo 7. júna 2007 (2) Rada vymenovala 27 členov riadiacej rady Európskej chemickej agentúry.

               (3)

               Rumunská vláda informovala Radu o svojom zámere nahradiť rumunského zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2011,

         ROZHODLA TAKTO:
   Článok 1
   Teodor OGNEAN rumunskej štátnej príslušnosti, narodený 21. februára 1947 sa vymenúva za člena riadiacej rady Európskej chemickej agentúry ako náhrada za Rodicu MOROHOIOVÚ na obdobie od 20. marca 2008 do 31. mája 2011.
   Článok 2
   Toto rozhodnutie sa uverejní v Úradnom vestníku Európskej únie.

      V Bruseli 17. marca 2008

            Za Radu

            predseda

         I. JARC

      (1)  Ú. v. EÚ L 396, 30.12.2006, s. 1. Opravená verzia v Ú. v. EÚ L 136, 29.5.2007, s. 3.

      (2)  Ú. v. EÚ C 134, 16.6.2007, s. 6.


title: 2008/264/ES: Rozhodnutie Komisie z  25. marca 2008 o požiadavkách na požiarnu bezpečnosť, ktoré musia podľa európskych noriem spĺňať cigarety v súlade so smernicou Európskeho parlamentu a Rady 2001/95/ES (Text s významom pre EHP)

text:
               26.3.2008

               SK

               Úradný vestník Európskej únie

               L 83/35

      ROZHODNUTIE KOMISIE

   z 25. marca 2008
   o požiadavkách na požiarnu bezpečnosť, ktoré musia podľa európskych noriem spĺňať cigarety v súlade so smernicou Európskeho parlamentu a Rady 2001/95/ES
   (Text s významom pre EHP)
   (2008/264/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 1 písm. a),
   keďže:

               (1)

               Podľa smernice 2001/95/ES majú európske normalizačné orgány zaviesť európske normy. Takéto normy by mali zabezpečiť, aby výrobky spĺňali všeobecnú požiadavku na bezpečnosť podľa smernice.

               (2)

               Podľa tejto smernice sa výrobok považuje za bezpečný z hľadiska rizík a kategórií rizík, ktoré sú zahrnuté v príslušných vnútroštátnych normách, ak vyhovuje dobrovoľným vnútroštátnym normám, ktorými sa transponujú európske normy.

               (3)

               Cigarety sú v zásade nebezpečné výrobky, pretože produkujú teplo a obsahujú horľavý materiál, ktorý po zapálení horí po celej dĺžke cigarety. Riziko spojené s nedbanlivo odloženými zapálenými cigaretami, ktoré sa ponechajú bez dozoru, predstavujú požiare a s nimi súvisiace smrteľné úrazy, zranenia a materiálne škody. Nehody tohto druhu sa sledovali a podľa odhadov spôsobujú každoročne v Spoločenstve minimálne 1 000 smrteľných úrazov (2).

               (4)

               Boli vyvinuté technické riešenia, ktoré zabránia cigaretám, aby horeli po celej dĺžke, ak fajčiar cigaretu aktívne nefajčí. Komerčne dostupné cigarety obsahujú v cigaretovom papieri prúžky papiera široké približne 6 mm, umiestnené v odstupoch približne 20 mm až 30 mm. Tieto „spomaľovače“ zabraňujú prístupu kyslíka do horiacej časti cigarety, a tým spôsobia, že cigareta aspoň do určitej miery sama vyhasne. Znížená vznietivosť cigariet tak obmedzuje zdroj a riziko vzniku požiarov.

               (5)

               Požiadavka na bezpečnosť cigariet by mala byť stanovená podľa ustanovení článku 4 smernice 2001/95/ES s cieľom požiadať normalizačné orgány o vypracovanie normy týkajúcej sa zníženia vznietivosti cigariet v súlade s postupom stanoveným v smernici Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov (3) a umožniť uverejnenie prijatej normy v Úradnom vestníku Európskej únie. Normalizačné orgány by mali primerane zohľadniť normu ASTM E2187-04.

               (6)

               Po uverejnení normy v úradnom vestníku budú cigarety vyrobené v súlade s normou vyhovovať všeobecnej požiadavke na bezpečnosť podľa smernice 2001/95/ES o všeobecnej bezpečnosti výrobkov, pokiaľ ide o požiadavku na požiarnu bezpečnosť zahrnutú v danej smernici.

               (7)

               Opatrenia stanovené v tomto rozhodnutí sú v súlade so stanoviskom výboru zriadeného podľa smernice 2001/95/ES,

         ROZHODLA TAKTO:
   Článok 1
   Účel
   Účelom tohto rozhodnutia je stanoviť požiadavku, na základe ktorej Komisia môže požiadať príslušné normalizačné úrady o stanovenie príslušnej normy týkajúcej sa zníženia vznietivosti cigariet. Cieľom zníženia vznietivosti cigariet je minimalizovanie požiarov spôsobujúcich smrteľné úrazy, zranenia a materiálne škody.
   Článok 2
   Vymedzenie pojmov
   Na účely tohto rozhodnutia je cigareta so zníženou vznietivosťou cigareta, ktorá v prípade, že ju fajčiar aktívne nefajčí, vyhasne sama skôr, ako zhorí po celej svojej dĺžke.
   Článok 3
   Požiadavka
   Na účely článku 4 smernice 2001/95/ES sa stanovuje táto požiadavka na bezpečnosť: najviac 25 % z testovanej vzorky cigariet vyhorí po celej svojej dĺžke.

      V Bruseli 25. marca 2008

            Za Komisiu

         Meglena KUNEVA

            členka Komisie

      (1)  Ú. v. ES L 11, 15.1.2002, s. 4.

      (2)  Konzorcium ASPECT, Tabak alebo zdravie v Európskej únii. Minulosť, prítomnosť a budúcnosť, Európska komisia 2004
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf).

      (3)  Ú. v. ES L 204, 21.7.1998, s. 37. Smernica naposledy zmenená a doplnená smernicou Rady 2006/96/ES (Ú. v. EÚ L 363, 20.12.2006, s. 81).


title: 2012/607/EÚ: Rozhodnutie Európskeho parlamentu z  10. mája 2012 o účtovnej závierke spoločného podniku Čisté nebo za rozpočtový rok 2010

text:
               17.10.2012

               SK

               Úradný vestník Európskej únie

               L 286/319

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke spoločného podniku Čisté nebo za rozpočtový rok 2010
   (2012/607/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

               —

               so zreteľom na rozpočtové pravidlá spoločného podniku Čisté nebo prijaté rozhodnutím jeho správnej rady 7. novembra 2008,

               —

               so zreteľom na stanovisko č. 2/2011 k rozpočtovým pravidlám spoločného podniku Čisté nebo, ktoré vydal Dvor audítorov 8. februára 2011,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0115/2012),

               1.

               schvaľuje účtovnú závierku spoločného podniku Čisté nebo za rozpočtový rok 2010;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku Čisté nebo, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 8.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady z 30. mája 1994, ktoré sa týka spoločnej pozície definovanej na základe článku J.2 Zmluvy o Európskej únii, pokiaľ ide o obmedzenie hospodárskych vzťahov s Haiti

text:
Dôležité právne oznámenie

|

31994D0315

Úradný vestník L 139 , 02/06/1994 S. 0010 - 0010 Fínske špeciálne vydanie: Kapitola 11 Zväzok 32 S. 0043  Švédske špeciálne vydanie: Kapitola 11 Zväzok 32 S. 0043

		Rozhodnutie Radyz 30. mája 1994,ktoré sa týka spoločnej pozície definovanej na základe článku J.2 Zmluvy o Európskej únii, pokiaľ ide o obmedzenie hospodárskych vzťahov s Haiti(94/315/SZBP)RADA EURÓPSKEJ ÚNIE,so zreteľom na Zmluvu o založení Európskej únie, a najmä na jej článok J.2,so zreteľom na rezolúciu 917 (1994) prijatú 6. mája 1994 Radou bezpečnosti Organizácie Spojených národov,ROZHODLA TAKTO:Článok 11. Hospodárske vzťahy s Haiti sa obmedzujú v súlade s príslušnými záväznými ustanoveniami rezolúcie 917 (1994) prijatej 6. mája 1994 Radou bezpečnosti Organizácie Spojených národov.2. Členské štáty bez meškania prijmú právne predpisy, nariadenia alebo správne opatrenia nevyhnutné na zmrazenie finančných prostriedkov a zdrojov stanovených v odseku 4 príslušnej rezolúcie.Článok 2Toto rozhodnutie sa uverejní v úradnom vestníku.V Bruseli 30. mája 1994Za RadupredsedaG. Moraitis--------------------------------------------------


title: 2011/810/EÚ: Rozhodnutie Rady z  30. novembra 2011 o pozícii, ktorú má Európska únia zaujať v rámci Všeobecnej rady Svetovej obchodnej organizácie, pokiaľ ide o žiadosti o udelenie a/alebo predĺženie platnosti určitých výnimiek WTO

text:
               7.12.2011

               SK

               Úradný vestník Európskej únie

               L 324/29

         ROZHODNUTIE RADY
   z 30. novembra 2011
   o pozícii, ktorú má Európska únia zaujať v rámci Všeobecnej rady Svetovej obchodnej organizácie, pokiaľ ide o žiadosti o udelenie a/alebo predĺženie platnosti určitých výnimiek WTO
   (2011/810/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku IX Dohody o založení Svetovej obchodnej organizácie uzavretej v Marakéši (ďalej len „dohoda o WTO“) sa stanovujú postupy udeľovania výnimiek týkajúcich sa multilaterálnych obchodných dohôd v prílohe 1A alebo 1B, alebo 1C k dohode o WTO a ich príloh.

               (2)

               Pri podávaní žiadostí o výnimky v rámci WTO sa často poskytuje veľmi obmedzený časový rámec na prijatie konečného rozhodnutia príslušným orgánom WTO v súvislosti s týmito žiadosťami a od členov WTO sa vyžaduje rýchla reakcia.

               (3)

               Je v záujme Únie rýchlo schváliť žiadosti o výnimky a/alebo žiadosti o predĺženie platnosti ročných výnimiek týkajúce sa zavedenia Harmonizovaného systému opisu a číselného označovania tovaru (tzv. harmonizovaného systému, HS) 1. januára 1988 a jeho prvej, druhej, tretej, štvrtej a piatej zmeny a doplnenia odporučených Radou Svetovej colnej organizácie, ktoré sa nazývajú v uvedenom poradí: „zmeny HS92“ (nadobudli účinnosť 1. januára 1992), „zmeny HS96“ (nadobudli účinnosť 1. januára 1996), „zmeny HS2002“ (nadobudli účinnosť 1. januára 2002), „zmeny HS2007“ (nadobudli účinnosť 1. januára 2007) a „zmeny HS2012“ (nadobudnú účinnosť 1. januára 2012), ako aj budúcich zmien a doplnení HS, ktoré stanovujú povinnosť zaviesť tieto zmeny do listín koncesií členov (čím sa transponujú listiny colných koncesií do nomenklatúry HS).

               (4)

               Súčasná výnimka umožňujúca Kapverdám predĺžiť obdobie na úplné vykonanie článku VII Všeobecnej dohody o clách a obchode z roku 1994 (ďalej len „GATT 1994“) a Dohody WTO o colnej hodnote platí do 31. decembra 2011. Predĺženie platnosti tejto výnimky by malo pre Úniu minimálny hospodársky a obchodný význam.

               (5)

               Platnosť súčasnej výnimky týkajúcej sa kanadského programu preferenčného cla CARIBCAN uplynie 31. decembra 2011. Akékoľvek predĺženie platnosti tejto výnimky by malo pre Úniu minimálny hospodársky a obchodný význam a bolo by aj v súlade s politikou Únie na podporu hospodárskeho rozvoja rozvojových krajín prostredníctvom obchodných preferencií.

               (6)

               Platnosť súčasnej výnimky, ktorá umožňuje Kube odchýliť sa od článku XV ods. 6 dohody GATT 1994, uplynie 31. decembra 2011. Predĺženie platnosti tejto výnimky by malo pre Úniu minimálny hospodársky a obchodný význam.

               (7)

               Platnosť súčasnej výnimky umožňujúcej krajinám, ktoré sú súčasťou certifikačnej schémy Kimberleyského procesu pre medzinárodný obchod s neopracovanými diamantmi, zaviesť určité obmedzenia obchodu s tzv. spornými diamantmi uplynie 31. decembra 2011. Akékoľvek predĺženie platnosti tejto výnimky by malo pre Úniu minimálny hospodársky a obchodný význam, ale bolo by veľmi relevantné z hľadiska jej celkových vonkajších vzťahov.

               (8)

               Preto je vhodné stanoviť pozíciu, ktorú má Únia zaujať v rámci Všeobecnej rady WTO v súvislosti s uvedenými výnimkami,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Všeobecnej rady Svetovej obchodnej organizácie, je podporiť nasledujúce žiadosti týkajúce sa výnimiek WTO podľa článku IX ods. 3 dohody o WTO:

               a)

               žiadosti o udelenie a/alebo predĺženie platnosti výnimiek týkajúcich sa zavedenia Harmonizovaného systému opisu a číselného označovania tovaru (HS) a jeho zmien a doplnení v roku 1992 („zmeny HS92“), 1996 („zmeny HS96“), 2002 („zmeny HS2002“), 2007 („zmeny HS2007“) a 2012 („zmeny HS2012“), ako aj budúcich zmien a doplnení HS, ktoré stanovujú povinnosť zaviesť tieto zmeny do listín koncesií členov;

               b)

               žiadosti o predĺženie platnosti výnimky umožňujúcej Kapverdám predĺžiť obdobie na vykonanie článku VII dohody GATT 1994 a Dohody WTO o colnej hodnote;

               c)

               žiadosti o predĺženie platnosti výnimky umožňujúcej Kanade poskytnúť preferenčné zaobchádzanie vybraným rozvojovým krajinám (program CARIBCAN);

               d)

               žiadosti o predĺženie platnosti výnimky povoľujúcej Kube odchýliť sa od článku XV ods. 6 dohody GATT 1994;

               e)

               žiadosti o predĺženie platnosti výnimky týkajúcej sa certifikačnej schémy Kimberleyského procesu.

         Článok 2
   Komisia v dostatočnom časovom predstihu informuje Radu prostredníctvom Výboru pre obchodnú politiku o každom stretnutí príslušného orgánu WTO, na ktorom sa môže prijať rozhodnutie o žiadosti, na ktorú sa vzťahuje toto rozhodnutie. Rada môže do 10 pracovných dní od dátumu, keď Komisia informuje Výbor pre obchodnú politiku, požiadať, aby sa uplatnil postup prijatia individuálneho rozhodnutia Rady v súvislosti s danou žiadosťou o výnimku.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 30. novembra 2011

            Za Radu

            predseda

         J. VINCENT-ROSTOWSKI


Rozhodnutia Komisie - Viazané rozpočtové prostriedky, ktoré majú byť opätovne sprístupnené v roku 2006